
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E 
privind aprobarea majorării capitalului social al  SC ENET SA Focşani 
               Consiliul Local al Municipiului Focşani, judeţul Vrancea, întrunit în şedinţă de îndată, 

- analizând proiectul de hotărâre iniţiat de Primarul Municipiului Focşani, prin care propune aprobarea majorării capitalului social al SC ENET SA Focşani şi raportul întocmit de Direcţia economică  înregistrat la nr.14351/18.03.2014;

- văzând avizul favorabil al Comisiei de buget administraţie publică;
- în conformitate cu prevederile art. 113 lit „f’ şi art. 153^24 din Legea nr.31/1990 privind societăţile comerciale, republicată în 2004, cu modificările şi completările ulterioare, art. 12, alin (2) lit “a” din Statutul SC ENET SA Focşani, aprobat prin HCL nr.77/1995 cu modificările şi completările ulterioare;
 - în baza art. 36 alin. (1) si (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                 Art.1  (1) Se aprobă majorarea capitalului social al SC ENET SA Focşani de la 30.556.200 lei la 31.856.200 lei, prin emiterea a 520.000 acţiuni noi a câte 2,5 lei fiecare, în valoare totală de 1.300.000 lei.

                           (2) Se modifică art.6 din Actul Constitutiv al SC ENET SA Focşani care va avea următorul cuprins: „Art.6. Capitalul social subscris şi vărsat este de  31.856.200 lei, care se imparte într-un număr de 12.742.480 acţiuni, în valoare nominală de 2,50 lei şi aparţine în totalitate Consiliului Local al Municipiului Focşani, acesta având calitatea de acţionar unic”.

                           (3) Se imputerniceşte domnul Petrea Marian Cristian, consilier juridic la S.C. ENET S.A.  FOCŞANI, cetăţean român, născut la data de 06.05.1974 în Focşani, Judeţul Vrancea, domiciliat în Focşani, str.Aleea Echităţii, nr.27, Bl. I 17, sc.1, ap.16, posesor a CI, seria VN, nr.397391, eliberat de Poliţia Municipiului Focşani la data de 06.10.2010 să îndeplinească procedurile prevăzute de lege la Oficiul Registrului Comerţului Vrancea.

                   Art.2 Suma prevazută la art.1 de 1.300.000 lei va fi alocată din bugetul local al Municipiului Focşani pe anul 2014, de la capitolul bugetar „Combustibili şi energie”(81.02), subcapitolul bugetar „Energie termică” (81.02.06), articolul bugetar „Participare la capitalul social al societăţilor comerciale” (72.01.01) şi va fi utilizată de către SC ENET SA Focşani pentru plata datoriilor către SC GDF SUEZ Energy România SA.

                 Art.3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Direcţia de resurse umane şi coordonare unităţi subordonate şi SC ENET SA Focşani.

         PREŞEDINTE DE ŞEDINŢĂ,

              Necula Ionel Gabriel                                                      CONTRASEMNEAZĂ:
                                                                                 Secretarul Municipiului Focşani 

